Kacang tanah

Kacang tanah (nama saintifik Arachis hypogaea) adalah spesies dalam keluarga kekacang berasal dari Amerika Selatan, Mexico dan Amerika Tengah.  Ia merupakan tumbuhan herba semusim membesar sehingga 30 ke 50 cm (1 hingga 1.5 kaki) tinggi.

Sejarah
Genus Arachis yang turut merangkumi spesies kacang ini endemik dalam benua Amerika Selatan. Kacang ini mula wujud hasil pengacukan antara dua spesies liar yang dipercayai A. duranensis dan A. ipaensis; kacukan baru ini sepatutnya tiada benih namun penggandaan kromosom yang spontan membolehkan tumbuhan kacukan ini subur secara amphidiploid atau allotetraploid. Tumbuhan ini tersebar sejauh kawasan Mesoamérica di utara pada abad pertama sebelum Masihi menurut kajian dilakukan di Tehuacán, México dikenali dengan nama tlalcacáhuatl ("koko tanah" dalam bahasa Nahuatl).

Botani
Daunnya saling bertentangan, berpinat dengan empat anak daun (dua pasang yang bersebelahan), setiap anak daun panjangnya 1 hingga 7 cm (⅜ ke 2¾ inci) dan 1 hingga 3 cm (⅜ ke 1 inci) lebar.

Bunganya bergarispusat 2 ke 4 cm (¾ ke 1½ inci), berwarna kuning dengan corak urat kemerah-merahan. Selepas pendebungaan, buahnya menjadi lenggai yang panjangnya antara 3 ke 7 cm (1 ke 2 inci) mengandungi 1 hingga 4 biji yang dipaksa masuk ke dalam tanah untuk matang.

 Penanaman 
Sebelum satu minggu penanaman, pembubuhan baja asas hendaklah dilakukan. Baja tahi ayam jenis bahan organik khusus sesuai untuk tanaman kacang tanah.

Penghasilan kacang tanah, 2018
(juta tan metrik)NegaraBil. terhasil17.36.72.92.92.5World46.0Source: FAOSTAT, United Nations

Kegunaan
Kacang tanah biasanya dimakan begitu sahaja, namun ia boleh disediakan dalam pelbagai cara seperti direbus, digoreng, dibakar, dihancurkan mahupun dibubuh garam.

Kacang ini mempunyai rasa manis yang banyak digunakan untuk membuat beraneka jenis kuihVyan RH. 2009. Kacang tanah, Manfaat dan Dampaknya Diakses pada 5 Mei 2010.. 

Mentega kacang terhasil daripada pengisaran lumat kacang tanah dengan pemanis seperti gula sebagai suatu lepa makanan yang boleh disapu dengan roti sebagai makanan sarapan.

Khasiat
Kacang tanah kaya dengan lemak, mengandungi protein yang tinggi, zat besi, vitamin E dan kalsium, vitamin B kompleks dan Ffsforus, vitamin A dan K, lesitin, kolina dan kalsium. Kandungan protein dalam kacang tanah adalah jauh lebih tinggi dari daging, telur dan kacang soya.

Kacang tanah juga dikatakan mengandung bahan yang dapat membina ketahanan tubuh dalam mencegah beberapa penyakit. Pengambilan satu auns kacang tanah lima kali seminggu dalam suatu kajian dilaporkan dapat mencegah penyakit jantungScribd. 2008. Kacang Tanah Diakses pada 5 Mei 2010.. Kacang tanah bekerja meningkatkan kemampuan jantung mengitar darah serta menurunkan risiko penyakit jantung koroner. Memakan segenggam kacang tanah setiap hari terutama pesakit kencing manis dapat membantu kekurangan zat.

Kacang tanah mengandung Omega 3 yang merupakan lemak monotaktepu ganda dan Omega 9 yang merupakan lemak monotaktepu tunggal. 1 auns kacang tanah mengandungi 18 gram Omega 3 dan 17 gram Omega 9.
Kacang tanah mengandung fitosterol yang justru dapat menurunkan kadar kolesterol dan level trigliserida, dengan cara menahan penyerapan kolesterol dari makanan yang beredar dalam darah dan mengurangi penyerapan kembali kolesterol dari hati, serta tetap menjaga HDL kolesterol.
Kacang tanah juga mengandung arginin yang dapat merangsang tubuh untuk mennghasilkan nitrogen monoksida yang berfungsi untuk melawan bakteria tuberkulosis.

Kajian-kajian menunjukkan kacang tanah dapat dijadikan penurun tekanan darah tinggi dan juga kandungan kolestrol dalam darah, berkesan untuk melegakan penyakit hemofilia atau kecenderungan mudah berdarah, penyakit keputihan dan insomnia. Namun, kacang tanah sangat dicegah pada mereka yang menghadapi penyakit jenis kanker payudara dan yang mempunyai masalah jerawat juga dinasihatkan berhenti mengonsumsi kacang tanah.

Risiko kesihatan
Alahan

Rujukan

Pautan luar
 University of Georgia, "World Geography of the Peanut", 2006 

Kategori:Fabaceae
Kategori:Kekacang